Sagunt celebra la 1ª Carrera Solidària pels Drets de la Infància
22 de novembre 2016

​![](/media/3cqpudng/66_normal-guillermo-cartel-carrera-unicef.png)  

Els grups d'Infància de la Regidoria de Joventut de l'Ajuntament de Sagunt amb la col·laboració de la Regidoria d'Esports i els clubs d'atletisme Español Morvedre, Sagunt i l'Esportiu Camp de Morvedre, organitzen diumenge 27 de novembre la primera Carrera pels Drets de la Infància 2,5K i 5K.

La prova, que té un component solidari en col·laborar amb UNICEF a favor dels Drets dels Xiquets i les Xiquetes, recorrerà el casc urbà del Port de Sagunt i partirà des de l'Antic casino gerència AHM. La carrera 5K, que constarà de dos voltes, començarà a les 11 hores i la 2,5K, de caràcter familiar i  no competitiu, donarà començament a les 12 hores i es podrà gaudir corrent, caminant o fins i tot amb carro de bebè. Els cinc primers participants de cada sexe de la carrera 5K aconseguiran un trofeu i als menors participants de la 2,5K familiar se'ls farà lliurament d'una medalla per la participació.

La inscripció a la prova que costa 7 euros es realitzarà a través de la plataforma [www.sportmaniacs.com](http://www.sportmaniacs.com/) i els dorsals s'arreplegaran en el Casal Jove el dissabte previ a la prova de 16:00 a 20:00 hores o el mateix diumenge fins a una hora abans del començament de la carrera.​

*   [](http://www.facebook.com/sharer.php?u=https://aytosagunto.es/va/actualitat/sagunt-celebra-la-1ª-carrera-solidària-pels-drets-de-la-infància/ "Facebook")
*   [](http://twitter.com/share?url=https://aytosagunto.es/va/actualitat/sagunt-celebra-la-1ª-carrera-solidària-pels-drets-de-la-infància/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-celebra-la-1ª-carrera-solidària-pels-drets-de-la-infància/ "Linked In")
*   [](mailto:?body=https://aytosagunto.es/va/actualitat/sagunt-celebra-la-1ª-carrera-solidària-pels-drets-de-la-infància/)